35. schôdza NR SR - 5.deň - B. popoludní
Dátum: 2014-05-27
Poslanec: Hlina, Alojz (-)
Druh vystúpenia: Vystúpenie v rozprave

39. Ďakujem veľmi pekne. Vážená pani predsedajúca, vážený pán minister, vážené zostávajúce kolegyne, kolegovia, dovoľte mi začať trošku netradične. Chcem moje vystúpenie začať orodovaním za návrh poslancov SMER-u. Nech mi je odpustené, nech mi kto chce odpustí, ale orodujem za to, aby pozmeňovací návrh SMER-u, ktorý je vypracovaný, aby tuná pán kolega spravodajca našiel v sebe odvahu a ho predložil, sme na prahu historického okamžiku, kde naozaj a naozaj, skutočne môžme pomôcť, vážení. Naozaj a skutočne môžme pomôcť. A to chcem apelovať na našu obrovskú zodpovednosť, na našu odvahu a ja nebudem, a budem sa tešiť, že dnešný deň má zmysel. Tak skúsim v krátkosti povedať v čom. Našli kulantné riešenie, variáciu na tému pána, čo predkladal pán Zajac, našli kulantnejšie riešenie ako kvalifikačný predpoklad, kto môže byť starostom v dosiahnutí určitého vzdelania. To znamená, nie kto môže kandidovať, len keď má určité vzdelanie, ale hovoríme to ináč, ja to odborne neviem, ja som poľnohospodár, ale pre ľudí to vysvetľujem. Našli riešenie v tom, že v zákone o samosprávach, že starostom môže byť ten, kto má stredné vzdelanie, stredoškolské vzdelanie. To znamená, nebránime tomu pasívnemu výkonu práva. Je to kulantné riešenie, tu obchádza taký mrak, pani Žitňanská sa už mračí, o protiústavnosti a ja vám niečo poviem, vážení. Ja vám niečo poviem, že tí, ktorí neveríte tej logike, prečo je to dôležité, že či my zákonodarcovia máme právo upravovať niektoré skutočnosti, že komu zveríme čo do rúk, či proste je, alebo nie je to demoralizujúce, napríklad existujúce situácie niekde na východe, ale ja vám to poviem na malých deťoch. Pani Žitňanská, na malých deťoch vám to poviem. Ústavní právnici, poviem vám to na príklade malých detí. My sme chodili po tých osadách a tam bola otázka stála - a bola namieste -, načo oni majú ísť do školy? Že je to jedno, či skončí tesára, či murára, furt je to jedno, furt je tam, kde bol. To znamená, doplňte si sami, nechávam tri bodky. Prosím vás, tá informácia pôjde rýchlosťou blesku. A ten rodič, keď sa ho ten syn alebo dcéra spýta, načo pôjde na strednú školu, tak mu môže povedať v nejakom veku: No môžeš byť starostom! Vážení, pre tie malé deti to urobte. My, áno, na dlhodobom horizonte otvoríme jednu krásnu vec, ako pomôcť vzdelaniu v tých ťažko skúšaných komunitách. My dáme do rúk nieže zbraň, my dáme do rúk nástroj tým rodičom povedať, ale aj sociálnym pracovníkom, aj proste ja neviem duchovným v tých oblastiach, že skutočne ich motivovať, aby mal reálny výstup, reálne sa čoho chytiť. Môže povedať, keď sa budeš učiť, keď pôjdeš na strednú, tak môžeš byť starosta ako tuná sused Dezider. Vážení! Zato to stojí. Vážení občania, ak neviete, o čom hovorím, hovoríme dneska o volebnom zákone, kde máme jedinečnú možnosť upraviť to, aby v niektorých osadách, v niektorých obciach, ktoré sa stavajú osadami, sa nestávalo to, čo obrovským spôsobom demoralizuje susedné obce, celé regióny, obrovským spôsobom demoralizuje, prehlbuje pocit frustrácie, beznádeje, neschopnosti riešiť, obrovským, brutálnym spôsobom, brutálnym spôsobom proste prehlbuje to, čoho by sme sa mali báť. To znamená, že sa nám stávajú starostovia ľudia, ktorí majú problém sa podpísať. Stávajú sa nám starostovia ľudia, ktorí nevedia čítať. Ako môžte od takého človeka spravodlivo požadovať, aby si vedel naštudovať zákon, prosím vás?! Však to nie je fér voči takým ľuďom! To nie je voči nim fér, keď sa nevie, chudák, podpísať, chcieť od neho, aby vedel, jak sa má, jak má vyhlásiť verejné obstarávanie. To znamená, je úplne zákonité, že na neho nasadajú ako muchy na lep iní vybavovači a potom to v tých dedinách vyzerá, jak vyzerá, prosím vás. Dneska, dnešný deň je pamätný deň, pán kolega Bublavý, a vy to máte v rukách a ja sa prehrešujem všetkým tradíciám parlamentnej demokracie, orodujem za pozmeňovací návrh poslancov SMER-u. Naozaj, čestné slovo, som za! A budem sa biť za to, že proste a kde budeme hľadať zdôvodnenie, prečo sme to urobili. Lebo aj ten rozmer tých detí, tej motivácie, ten dlhodobý horizont, ktorý tu nikto nesleduje, prosím vás, koho by tu zaujímal nejaký dlhodobý horizont. Tu ste, tu je horizont po budúce voľby! Ak by nie, ak by náhodou niekomu záležalo, tak verte, že tam je. Že môžte sa dopracovať k tomu, že tie deti začnú byť možno motivované, lebo Dezider musel mať strednú, aby mohol robiť starostu, a tá matka môže povedať: Aj ty, Jožko, musíš mať strednú, keď chceš robiť starostu. Skončím s touto témou, nechám vám čas, pán Bublavý, aby ste sa stihli prihlásiť, budem hovoriť dovtedy, kým sa neprihlásite, lebo vy ako spravodajca sa môžte prihlásiť kedykoľvek, kedykoľvek sa môžte prihlásiť a predložiť ten návrh. Takže kým vám nechám ten čas, ja len zrekapitulujem toto, čo som povedal doobeda, alebo kedy to vlastne bolo, keď ma tuná vyrušovali. Ohľadom teda ostatných ustanovení, ustanovení zákona, lebo tuná ma vyrušoval pán predseda, tuná ma vyrušoval pán minister, nemali kúska, kúska pochopenia pre to, že sa sústredím. Ja viem, že nejakého človeka, ktorý číta, je mu jedno, aj ja keď budem čítať, tu môže byť vedľa mňa diskotéka, mne to nevadí. A keď rozprávate z hlavy, tak ten človek potrebuje sa určitým spôsobom sústrediť a je mimoriadne nekorektné, nekolegiálne, keď mu za ušami hučíte jak zo suda. Však, pán predseda parlamentu? Mimochodom, pán predseda parlamentu, som vám pofotil, dajte to vášmu komunikačnému oddeleniu, či čo to tam máte, čo ani noviny nevedia kúpiť, vstup do parlamentu, vážení. Lebo ak hovoríme o volebných zákonoch, to znamená, hovoríme o zákonoch ľudí, ktorí sa sem dostanú. A cez čo sa sem dostanú? Cez volebné zákony. Ale povedzme aj to, že kam sa dostanú? Prosím vás, kto chce, kto nechce, pozrite si na Facebooku tie fotky. Pozrite si vstup do parlamentu, ako to vyzerá, tam rozbitý kameň, tam odpadnutá dlaždička, tam žuvačky polepené, tam popraskané okná. To je parlament, prosím vás! To je Dom odborov, Dom odborov v Michalovciach je v lepšom stave, abo ja neviem kde, vo Vranove... (Ruch v sále. Prerušenie vystúpenia predsedajúcou.) Laššáková, Jana, podpredsedníčka NR SR 40. Pán poslanec, chvíľočku. Páni poslanci, poprosím vás, naozaj nevyrušujte. Nech sa páči. Hlina, Alojz, poslanec NR SR 41. Takže aby ľudia aj vedeli, že kam kandidujú, čiže kandidujú do tohto objektu, ku ktorému máme takú úctu, a to je presne výrazom toho, akú máte úctu k tomu objektu, pozrite si tie fotky, prosím vás, pozrite si ten vstup, keď sem niekto ide. Ja viem, že vám je to jedno! Vám je jedno, že tam svieti nad štátnym znakom kamera, ja viem, že vám je to jedno. Mne to nie je jedno, prosím vás! Nie je mi jedno, keď idem po tých schodách a vidím tú rozpadnutú dlaždičku, ktorá je každému jedno. Lebo prostredie vychováva! Prostredie vychováva, vážení! A ako vás vychová? Vychová vás k tomu, že zahlasujete za každú blbosť, čo sa sem zjaví! Zahlasujete za to, čo za chvíľku tu pani Zvolenská úplne s kamennou tvárou bude predstavovať - totálny brutál! Totálny, absolútny brutál, útok na verejné financie, pribalili k tomu súkromné tunel, tunel, tunel!!! Príde sem, bude tu a vy za to zahlasujete! Ja sa vám to pokúsim vysvetliť, ale vy s kamenným ksichtom za to zahlasujte. Ale je to obrovský tunel, ja si splním svoju povinnosť. Aj to je možno aj tým, že vám je to jedno! Vám je jedno, do čoho vstupujete. A výrazom toho je aj Paška, tuná bude mudrovať, a estét, či čo to vlastne je, prosím vás! Nech sa pozrie na ten parlament, jak vyzerá!!! Jak vyzerá vstup do parlamentu! Pozrite si ten hlavný vstup, ten roh, tú špinu, tie žuvačky a nagrcané alebo čo tam je! To ešte tu od Slotu asi zostalo. To je presne to, prosím vás, že vám to je jedno! Ani vás to nenapadne, nenapadne vás to vyčistiť, je vám to jedno! Zaujímate sa o nejaké garáže, milióny sem, milióny tam, ale vyčistiť niečo pri dverách nedáte!! Nedáte! Vám je to jedno! Vážení občania, keď chcete kandidovať, tak budete kandidovať do tohto objektu, verím, že medzitým sa to zlepší, alebo sem príde iný, iný človek, iný gazda, iný vedúci, iný riaditeľ, alebo neviem čo to je, ktorý sa bude starať o to, čo mu je zverené, prosím vás! Nebude tu taký bordel, normálne bordel to je, prosím vás, na hanbu! Kto chce, si pozrite tie fotky. Prosím vás pekne, rekapitulujem a stále čakám, pán Dušan Bublavý, že sa prihlásite s kľúčovým pozmeňovákom pre ochranu verejného zdravia. Toto, čo donesie Zvolenská, je nič, pardon, pani Zvolenská, toto je pre sociálne blaho, verejné zdravie, zdravie spoločnosti, krajiny, je váš pozmeňovák kľúčový, stále čakám, čiže preto, preto hovorím. Keď akonáhle sa prihlásite, končím. (Reakcie z pléna.) Len to zrekapitulujem, čo som hovoril ráno o volebnom kódexe, samozrejme, pán minister ako starý machiavellista, ako som hovoril teda, nechal spodné jablká pre plebs, aby si odtrhli a tešili sa, že teda ako prispeli k lepšeniu výkonu volebného práva a otupili ostrie hrotov. Darí sa mu, však v tom je zručný, to treba uznať. Treba uznať, že niektoré ambície sa pretavili aj do ustanovení zákona, to tiež treba uznať. Avšak treba povedať popravde, že sme niekde zastali a mohli sme ísť ďalej. A to sa pokúsim zrekapitulovať, niekde sme zastali a kľudne sme mohli ísť ďalej. Mohli sme ísť ďalej v názvoch, v ochrane názvov, v ochrane kultúry, politickej kultúry, v ochrane elementárnej slušnosti. Nie chrapúnstva, normálne tu generujeme chrapúnstvo v tom, že ako, kto, s kým a teraz by pasovalo o jednu stoličku, ktorú nepoužijem. Čiastočne ste to vyriešili tým, že už tí chrapúni nemôže byť Mojsejová a váš líbling Moric, už nemôžu byť, chvalabohu, ale stále ešte chrapúňom môže byť ministerstvo vnútra. To si ako tajnú zálohu asi pán minister necháva v rukáve, aby túto zbraň mohol použiť na paralyzovanie, na stratenie energie. Lebo viete, čo je? Viete, nič viac nestratíte energiu, aj keď niečo chcete dokázať. Predstavte si, že ak niečo chcete dokázať, vytvoríte nejaký projekt a potom nájdete jedného chrapúňa - ešte ma expresívnejšie výrazu napádajú - a tam to celé pokazí. Vám ukradne názov, ukradne vám ten systém, niečo vám proste úplne zákerným spôsobom urobí. Vyspelé spoločnosti si to chránia cez autorské práva, také lumpenštáty proste sa tomu tešia a robia tomu vyvažovačov. A toto je asi, pán minister si necháva tajnú zálohu, že či Slotovi povolí, alebo nepovolí. Nikdy by som si nemyslel, že tu budem, sekundárne by niekto povedal, že obhajovať SNS, ale ak je niekde SNS, strana, ktorá tu je, oni údajne vravia, že 125 rokov. Vôbec nie! Oni sú tu odvtedy, odkedy je Slota. Ale to, že niekto povolí Kresťanská SNS, je výrazom obludného chrapúnstva. Obludného! Popieranie je princípu toho, že si vážime človeka, vážime si autora, vážime si duševné vlastníctvo, proste si niečo nejakým spôsobom vážime. To je a zákerné je to, to je brutus, presne vo smere firemnej kultúry SMER-u asi, predpokladám. A pán minister chce držať asi ochrannú ruku nad tým procesom, že kedy, komu, čo dovolí, aký, kde názov si zaregistrovať. Homosexuálne KDH, Priblblí občania alebo ja neviem Hlúpi obyčajní ľudia. Viete, to všetko tu sa môže zjaviť! Všetko sa tu nejakým spôsobom môže zjaviť, pán minister dá tomu zelenú alebo, a povie sa, že v zmysle zákona nemohol nič robiť. Som rád, že doobeda potvrdil, že názov Úžernícky SMER, resp. Hinduistický SMER, alebo nejaký SMER, proste keď príde návrh na registráciu, že prejde. A potom sa popasujte s tou výzvou, keď ste to už urobili SNS-ákom, keď ste to urobili Obyčajným ľuďom, keď ste to koniec koncov urobili aj nám, že my sa musíme naťahovať s nejakou Mojsejovou. Tam ste zastali, tam ste si ten tromf v ruke nechali, pán minister, lebo viete, že sa vám zíde, to vám mám za zlé. Ja som fakt nechcel dneska dlho rozprávať, ja čakám, či to má význam, pán Bublavý - dáte ten pozmeňovák? (Reakcie z pléna.) Vážení, čo bolo povedané, bolo povedané doobeda, keď ste tu neboli, vaša chyba, si to prípadne pozrite. Teším sa na pozmeňovací návrh pána Bublavého. Ďakujem. (Reakcie z pléna.)